དཔེར་ན་ཇོ་ནང་གི་གྲྭ་དམངས་གཙོ་བོ་དེ་མཚོ་སྔོན་ལ་ཡོད།ཕྱི་ནང་ཇོ་ནང་གི་བཙུན་པ་ཚོས།མཚོ་སྔོན་མི་དམངས་ཚོགས་ཆེན་དང་སྲིད་གཞུང་ལ་སྙན་ཞུ་འབུལ་ནས།ཇོ་ནང་འདི་ཆོས་རྒྱུད་གཞན་པ་སྤྱི་མཚུངས་ཀྱི་ཐོབ་ཐང་གནང་རོགས་ཟེར་ན།དེ་ལ་རྒྱབ་སྐྱོར་བྱེད་མཁན་མང་པོ་ཡོད་སྲིད།དེ་ལྟར་བྱུང་ན།བཙན་བྱོལ་བོད་མིའི་སྤྱི་འཐུས་སྨྱོན་པ་དེ་ཚོ་ཁའི་ནང་ལ་རྡོ་རྗེ་བརྫང་པ་ལྟ་བུ་ཡིན།དེ་བཞིན་ཁྱེད་ཅག་གིས་བཙན་བྱོལ་སྤྱི་འཐུས་ལ་ཇོ་ནང་གི་ཐོབ་ཐང་རྩོད་དུས།ངེས་པར་འདུ་འདི་གསུངས་དགོས།གལ་ཏེ་བོད་མིའི་སྤྱི་འཐུས་ཀྱིས་ཇོ་ནང་མི་དམངས་ཀྱི་འདུན་པ་ཁས་ལེན་མ་བྱས་ན།ང་ཚོ་པེ་ཅིང་ལ་ཞུ་གཏུགས་རྒྱག་པར་འགྲོ་རྒྱུ་ཡིན་ཞེས་ཁ་ཞེ་གཉིས་མེད་ཀྱིས་གསུངས་དགོས།རྒྱ་ནག་གཞུང་གིས་སྙན་ཞུ་དེ་འདྲར་ཁ་ཡ་གཏན་གཏན་གནང་གི་རེད།གོང་ས་མཆོག་གིས་ཇོ་ནང་ཆོས་རྒྱུད་ཁག་ཁག་ཡིན་པ་ཞལ་བཞེས་སོང་།བཀའ་ཤག་གཞུང་གིས་ཀྱང་སྤྱི་འཐུས་ནས་ཐག་བཅད་ན་རྒྱབ་སྐྱོར་ཡོད་ཅེས་གསུངས་སོང་།ད་ལྟ་ཁར་ས་འདི་ས་སྐྱའི་སྤྱི་འཐུས་དང་།མདོ་སྟོད་ཀྱི་སྤྱི་འཐུས་དེ་དག་ཡིན།རྒྱུ་མཚན་ནི་ཁམས་པ་ཚོའི་ཁོག་རྩིས་ལ།ཇོ་ནང་ལ་སྤྱི་འཐུས་ཀྱི་རྐུབ་སྟེགས་ཐོབ་ན།དེ་དག་ཨ་མདོ་བ་ཚོའི་མི་རེད།ཁམས་པའི་ཁ་གཏད་རེད་ཅེས་ཤོད་བཞིན་པ་རེད།དབུས་གཙང་དང་ཨ་མདོ་བ་ཚོས་རྒྱབ་སྐྱོར་བྱེད་བཞིན་པ་རེད།འཁར་ས་དེ་མདོ་སྨད་སྤྱི་འཐུས་དང་ས་སྐྱའི་སྤྱི་འཐུས།དེ་བཞིན་སྙིང་མ་དང་བཀའ་བརྒྱུད་ནང་གི་ཁམས་པའི་མི་སྣ་དེ་ཚོ་རེད།